12.ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ   ΚΑΙ ΚΟΙΝ. ΠΡΟΝΟΙΑΣ Αριθ. Δ2/Α/10300 της 3/16 Ιουν. 1967  (ΦΕΚ Β΄ 399)  Περί ανασυνθέσεως συλλογικών οργάνων του Π.Ι.Κ.Π.Α.  Έχοντες υπ’ όψιν: 1)Τας περί Π.Ι.Κ.Π.Α. διατάξεις της κειμένης Νομοθεσίας. 2)Τας διατάξεις του υπ’ αριθ. 19/67 Α. Νόμου «περί τροποποιήσεως, συμπληρώσεως κλπ.» του Α.Ν. υπ’ αριθ. 4/1967 «περί αποκαταστάσεως ευρυθμίας και την λειτουργίαν των Δημοσίων Υπηρεσιών κλπ.» αποφασίζομεν: 1.Ορίζομεν ως κάτωθι την σύνθεσιν του Διοικητικού Συμβουλίου του Π.Ι.Κ.Π.Α. α)Πρόεδρος, οριζόμενος δια Β.Δ/τος προτάσει του Υπουργού Κοινωνικής Προνοίας. β)Ο Γενικός Διευθυντής Υγιεινής, αναπληρούμενος υπό του Διευθυντού Μητρότητος και Παίδων του Υπουργείου Προνοίας. γ)Ο Διευθυντής Παιδικής Προστασίας του Υπουργείου Προνοίας. δ)Ο Διευθυντής της Υπηρεσίας Εντελλομένων Εξόδων του Υπουργείου Κοινωνικής Προνοίας. Ιε)Ένας Καθηγητής της Παιδαγωγικής του Παν/μίου Αθηνών, αναπληρούμενος από έκτακτο ή ομότιμο ή επικουρικό Καθηγητή ή εντεταλμένο Υφηγητή Παιδιατρικής, ή ένας Δ/ντής Παιδιατρικής Κλινικής Νοσηλευτικού Ιδρύματος Ν.Π.Δ.Δ. ή Ν.Π.Ι.Δ. αναπληρούμενος επίσης από Δ/ντή Παιδιατρικής Κλινικής άλλου Νοσηλευτικού Ιδρύματος. Ο διορισμός των ανωτέρω γίνεται με απόφαση του Υπουργού Κοινων. Υπηρεσιών για τρία χρόνια. Κατά την πρώτη εφαρμογή της παρούσης αποφάσεως η θητεία του διοριζομένου λήγει την ίδια ημερομηνία που λήγει και η θητεία των υπολοίπων μελών. Η περίπτ. ε΄ αντικαταστάθηκε ως άνω από την Φ. 104/865/13 Ιαν.-10 Φεβρ. 1981 (ΦΕΚ Β΄ 89) κοινή απόφ. Υπουργ. Συντονισμού, Προεδρίας και Κοιν. Υπηρεσιών. ς-ζ΄)Δύο διακεκριμένα πρόσωπα οριζόμενα μετά των αναπληρωτών των δι’ αποφάσεως του Υπουργού Κοινωνικής Προνοίας, ως μέλη. Το ως άνω Συμβούλιον θα ασκή τας αρμοδιότητας του τέως Γενικού Συμβουλίου και της Διοικούσης Επιτροπής του Π.Ι.Κ.Π.Α. Το Συμβούλιον εκλέγει μεταξύ των μελών του τους Α΄ και Β΄ Αντιπροέδρους. 2.Διοικητικά Συμβούλια Παραρτημάτων Π.Ι.Κ.Π.Α.: Έν εις την έδραν εκάστου Νομού, συντιθεμένου ως ακολούθως: α)Ο εν τη έδρα του Νομού Μητροπολίτης, ως Πρόεδρος. β)Ο Διευθυντής του Κέντρου Κοινωνικής Προνοίας. γ)Ο Διευθυντής του Υγειονομικού Κέντρου. Τα λειτουργούντα εις πόλεις μη έδρας Νομού Παραρτήματα Π.Ι.Κ.Π.Α. θα διοικούνται υπό Τριμελούς Διοικητικού Συμβουλίου οριζομένου υπό του οικείου Νομάρχου, της σχετικής ταύτης αποφάσεως εγκρινομένης υπό του Υπουργού Κοινωνικής Προνοίας, προτιμωμένων των Δικαστικών, Προϊσταμένων Γραφείων Προνοίας του Υπουργείου Κοινωνικής Προνοίας, Οικονομικών Εφόρων, Δ/ντών Δημοσίων Ταμείων, Επιθεωρητών Μέσης και Στοιχειώδους Εκπαιδεύσεως, Δ/ντων Γεωργικών Υπηρεσιών, Δ/ντών Τραπεζών και ιδιωτών εγνωσμένου κοινωνικού, πνευματικού και ηθικού κύρους. Εις τας πόλεις αίτινες είναι έδραι Μητροπόλεως, Πρόεδρος του Συμβουλίου ορίζεται ο οικείος Μητροπολίτης. 3.Εφορείαι α)Κ.Α.Α.Π. Βούλας και β) Ορθοπεδικού Νοσοκομείου Πεντέλης διατηρούνται ως έχουν. Αι Εφορείαι των Κέντρων Προστασίας Ανιάτων Παίδων Καρδίτσης και Λέρου καταργούνται.   